বিজেপি চৰকাৰে ভাবিবলৈ লৈছে তেওঁলোকৰ বিৰুদ্ধে মাত মাতিবলৈ কোনো নাই ৷ সেয়ে তেওঁলোকৰ যি ইচ্ছা তাকেই কৰিবলৈ লৈছে ৷ ধৰ্মীয় উন্মাদনা সৃষ্টি কৰি মানুহৰ মাজত বিভাজন আনি শাসন কৰিবৰ বাবে সকলো কাম কৰিছে ৷ বিজেপি চৰকাৰৰ প্ৰত্যেকটো কামৰ বিৰুদ্ধে প্ৰতিবাদ জনাবলৈ ৰাইজৰ দলে সিদ্ধান্ত গ্ৰহণৰ কথাও ঘোষণা কৰে অখিল গগৈয়ে ৷ ধৰ্মীয় উন্মাদনা সৃষ্টিৰে মূল্যবৃদ্ধিৰ দৰে সমস্যাসমূহৰ ক্ষেত্ৰতো মাত মাতিব নোৱৰা অৱস্থাৰ সৃষ্টি কৰিছে ৷ মূল্যবৃদ্ধিৰ বিৰুদ্ধে ৰাইজক ওলাই অহাৰ আহ্বান অখিল গগৈৰ৷ ইপিনে আপৰ উত্থানক লৈও মন্তব্য অখিল গগৈৰ, আপক শুভেচ্ছা জ্ঞাপন অখিল গগৈৰ ৷